પણ બીજી બાજુ ક્રિષ્ટોફર કલાકારોને ઘડતા હતા, બાકી કોઈ દિવસ હિથને આ દુનિયામાં કોઈ ઓળખતું નહોત. તેમણે વધારે એક જોરાવર જેવા કલાકારને તૈયાર કર્યો. અને બેટમેનના ફાઈનલ પાર્ટ બેટમેન રાઈસીસમાં લીધો. અગાઊ તે નોલાન સાથે ઈન્સેપ્શનમાં કામ કરી ચૂક્યો હતો. તેનું નામ હતું ટોમ હાર્ડી. જ્યારે ફિલ્મ સ્ક્રિન પર આવી ત્યારે જ્યોર્જ ચકિત થઈ ગયા અને તેમણે નક્કી કર્યું હવે આજ બનશે મારો મેક્સ. હિથ તો હજુ શરીરે પાતળો હતો, પણ જે ટૉમ હાર્ડી બેનના રોલમાં ખતરનાક લાગેલો તે મેક્સના રોલમાં તો ઘણો ખતરનાક લાગશે જ. આ વિચારે તેમણે મેક્સ માટે ટોમ હાર્ડીને ફાઈનલ કરી લીધો. ટોમે પણ હા કરી નાખી. જ્યારે મેડ મેક્સ ફ્રેન્ચાઈઝીની એનાઊન્સમેન્ટ કરવામાં આવી ત્યારે લોકો ટોમને આ કેરેક્ટરમાં જોવા માટે તલપાપડ થવા લાગ્યા. એટલે જ્યોર્જને ખ્યાલ આવી ગયો આપણે પાપડ બરાબરનો ભાંગ્યો છે. ત્યાં જ્યોર્જે નો-બોલમાં સિક્સર ફટકારી, તેણે ચાર્લિસ થેરોનને પણ કાસ્ટ કરી. એટલે ફેન્સ કાબૂ બહાર થઈ ગયા.